Izbor - Ilić, Dejan (Peščanik NVO, 2022)
Pitanje je jednostavno: zamislimo da se Srbija graniči s Ukrajinom, kako bi se ponašala - kao Poljska ili kao Belorusija? Šta Poljska, mršti se čitalac, članica NATO-a, kao da Poljaci smeju sami da odluče šta će da rade i kako će da se ponašaju. Istina. Evo, recimo, Poljaci hoće da daju Ukrajincima avione, ali NATO ne da. I još, Poljaci traže da se nebo Ukrajine zatvori za sve letove, ali NATO opet ne da. Dakle, daleko od toga da Poljaci mogu da rade šta hoće, a izgleda da hoće na razne načine da stanu uz Ukrajince u odbrani Ukrajine. NATO se pak pokazuje kao protagonist pun obzira prema Rusiji (čak i više od EU), pa tako priča o poslovičnom nožu notornog NATO-a ispod ruskog grla odjekuje ne samo prazno nego i ponižavajuće za uho razborite publike